**ՀԻՄՆԱՎՈՐՈՒՄ**

***«*ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՄԱՅԻՍԻ 24-Ի N 842-Ա ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. **Անհրաժեշտությունը`** «Հայաստանի Հանրապետության կառավարության 2021 թվականի մայիսի 24-ի N 842-Աորոշման մեջ լրացում կատարելու մասին» Հայաստանի Հանրապետության կառավարության որոշման նախագծի ընդունումը պայմանավորված է «Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների տարեկան ու համալիր ծրագրերը հաստատելու մասին» Հայաստանի Հանրապետության օրենքով (այսուհետ՝ Օրենք) հաստատված ժամանակավոր ծրագրի 6.1-ին կետով նախատեսված` Սևանա լճից ջրի բաց թողումների տարեկան առավելագույն չափաքանակից (170 մլն մ3) ավել բաց թողնված ջրաքանակի սահմանումով: 2021 թվականի օգոստոսի 17-ին Ազգային ժողովի կողմից ընդունված Օրենքի համաձայն 2021 թվականի ոռոգման նպատակով Սևանա լճից ջրի բաց թողնման առավելագույն չափաքանակ է սահմանվել մինչև 245 մլն մ3: Անհրաժեշտություն է առաջացել «Ոռոգման նպատակով 2021 թվականին Սևանա լճից ջրառի մասին» Հայաստանի Հանրապետության կառավարության 2021 թվականի մայիսի 24-ի N 842-Ա որոշման 1-ին կետում իրականացնել համապատասխան ավելացում (ճշգրտում):
2. ***Ընթացիկ իրավիճակը և խնդիրները`*** «Սևանա լճի էկոհամակարգերի վերականգնման, պահպանման, վերարտադրման և օգտագործման միջոցառումների տարեկան ու համալիր ծրագրերը հաստատելու մասին» ՀՀ օրենքով (այսուհետ՝ Օրենք)` ամրագրված է Սևանա լճից ջրի բաց թողնման առավելագույն չափաքանակ 170 մլն մ3: 2021 թվականի օգոստոսի 17-ին Ազգային ժողովի կողմից ընդունված Օրենքի համաձայն 2021 թվականի ոռոգման նպատակով Սևանա լճից ջրի բաց թողնման առավելագույն չափաքանակ է սահմանվել մինչև 245 մլն մ3:Ջրբացթողումներն իրականացվում են ՀՀ կառավարության ամենամյա որոշումներով ամրագրված ամենամյա չափաքանակների շրջանակներում՝ սահմանված կարգին համապատասխան:
3. ***Կարգավորման նպատակը և բնույթը`*** անհրաժեշտ է փոխել օրենքով սահմանված ոռոգման նպատակով լճից 2021 թվականի բաց թողնման 170 մլն մ3 չափաքանակը՝ այն դարձնելով մինչև 245 մլն մ3:
4. ***Նախագծի մշակման գործընթացում ներգրավված ինստիտուտները`*** ներկայացված որոշման նախագիծը մշակվել է ՀՀ տարածքային կառավարման և ենթակառուցվածքների նախարարության ջրային կոմիտեի կողմից:
5. ***Ակնկալվող արդյունքները`***  Հողերին մատակարարվող ոռոգման ջրի դեֆիցիտի մեղմում և ջրապահովվածության բարձրացում, ինչպես նաև օրենսդրական համապատասխան փոփոխությունների արդյունքում ինկորպորացում:

**6. *Տեղեկատվություն՝*** «Հայաստանի Հանրապետության կառավարության 2021 թվականի մայիսի 24-ի N 842-Աորոշման մեջ լրացում կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախuերի և եկամուտների էական ավելացում կամ նվազեցում չի նախատեսվում: